《送尹敬思令尹归青州并序 其一》
元代·成廷圭

玉雪丰神未七旬，江淮谁识旧儒臣。眼空四海归何早，胸著千年汲愈新。

从学王门唯此老，发挥朱子更何人。青州门外京华近，吾欲相从一问津。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。